বাংলাদেশ ব্যাংকের একজন কর্মকর্তা কালের কণ্ঠকে বলেন, ‘এই টাকার পুরোটাই কিন্তু পাচার হওয়া টাকা নয়। সাধারণের মধ্যে এই নিয়ে কিছুটা বিভ্রান্তি আছে। সুইজারল্যান্ডসহ অন্যান্য অনেক দেশে প্রচুর বাংলাদেশি আছে, যারা বিভিন্ন ব্যবসার সঙ্গে জড়িত। এরা অনেকেই বৈধভাবে উপার্জিত অর্থ সুইজারল্যান্ডের বিভিন্ন ব্যাংকে রাখে। এদের সবার তথ্য আমাদের পক্ষে কেন, কোনো দেশের পক্ষেই বের করা সম্ভব নয়। কেননা আমানতকারীদের তথ্যের গোপনীয়তা রক্ষা করার বিষয়ে তাদের আইন অনেক কড়া। আমরা কেবল যাদের বিরুদ্ধে অর্থপাচারের অভিযোগ বা সন্দেহ করা হচ্ছে তাদের তথ্য চাইতে পারি। এরই মধ্যে অনেকের তথ্য আনাও হয়েছে। এ রকম কিছু মামলার বিষয়ে আমরা তথ্য এনেছি।’